
LĪGUMS Nr. B3-2020/________
par ventilācijas tīrīšanas iekārtas un tās maināmo rezerves daļu iegādi
Rīgā, 2020. gada __________________

SIA „Rīgas Austrumu klīniskā universitātes slimnīca”, reģ. Nr. 40003951628 (turpmāk tekstā – Pasūtītājs), kuru saskaņā ar statūtiem pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Aleksejs Višņakovs, no vienas puses, un
SIA „CONTROLTECH”, reģistrācijas Nr. 4003705167, juridiskā adrese Lībiešu iela 25, LV-5052 Ikšķile, (turpmāk tekstā – Piegādātājs), kuru saskaņā ar statūtiem pārstāv valdes loceklis Jorge da Costa Silva, abi kopā turpmāk – Puses, katrs atsevišķi – Puse,


pamatojoties uz Pasūtītāja rīkotā iepirkuma „Ventilācijas tīrīšanas iekārtas un tās maināmo rezerves daļu iegāde”, identifikācijas Nr. RAKUS 2019/118M (turpmāk – iepirkums), rezultātiem noslēdz šādu līgumu (turpmāk – Līgums):

1. Līguma priekšmets

1.1. Pasūtītājs pasūta un Piegādātājs apņemas piegādāt ventilācijas tīrīšanas iekārtu -Pressovac Oy modelis P-25 un tās maināmās rezerves daļas un nodrošināt garantiju, saskaņā ar Līguma un tā pielikuma Nr.1 „Tehniskā specifikācija” un pielikuma Nr.2 „Finanšu piedāvājums” noteikumiem (viss kopā turpmāk tekstā – „Preces”). 

1.2. Pasūtītājs apņemas norēķināties ar Piegādātāju par piegādātajām Precēm saskaņā ar Līguma noteikumiem.
1.3. Piegādātājam nav pretenziju, ka Pasūtītājs iepērk tādu Preču daudzumu, kāds nepieciešams Pasūtītāja darbības nodrošināšanai. Norādītajiem daudzumiem Līguma pielikumā Nr.2 ir informatīva nozīme. Pasūtītājs Līguma ietvaros pasūtījumus veic nepieciešamajā daudzumā.
2. Līguma cena un norēķinu kārtība

2.1. Preču cenas tiek noteiktas euro, atbilstoši Piegādātāja iesniegtajam piedāvājumam iepirkumā un ir norādītas Līguma pielikumā Nr.2.

2.2. Līguma kopējā summa (orientējošā) ir līdz 24 879,96 EUR (divdesmit četri tūkstoši astoņi simti septiņdesmit deviņi euro un 96 centi) bez pievienotās vērtības nodokļa (turpmāk tekstā – „PVN”).
2.3. Preces cenā ir iekļautas visas tiešās un netiešās izmaksas, atbilstoši Līguma pielikumā Nr.1 norādītajām prasībām, kā arī Preces piegādi un Pasūtītāja darbinieku apmācību un visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pasūtītājam saskaņā ar šo Līgumu.
2.4. PVN tiek aprēķināts atbilstoši Latvijas Republikas normatīvajos aktos noteiktajai likmei. 

2.5. Ja saskaņā ar Latvijas Republikas normatīvajiem aktiem tiek grozīta Preču pievienotās vērtības nodokļa likme, Preču cenas un Līguma summa bez PVN nevar tikt grozītas. PVN izmaiņu gadījumā Puses savstarpējos norēķinos jauno PVN likmi piemēro ar datumu, no 

kura tā stājas spēkā.

2.6. Pasūtītājs norēķinās ar Piegādātāju 30 (trīsdesmit) dienu laikā no nodošanas – pieņemšanas akta (turpmāk tekstā – Akts) abpusējas parakstīšanas un rēķina saņemšanas brīža.

2.7. Visi šī Līguma ietvaros veiktie maksājumi ir uzskatāmi par izdarītiem ar brīdi, kad maksājuma izdarītājs ir veicis pārskaitījumu uz Līgumā vai rēķinā norādīto norēķinu kontu, neatkarīgi no tā, kad šie līdzekļi ir kļuvuši pieejami saņēmējam.

3. Preču piegāde

3.1. Piegādātājs apņemas piegādāt Preci pienācīgā kvalitātē un atbilstošā iepakojumā.

3.2. Preču piegādes vieta stacionārs „Gaiļezers”, Hipokrāta ielā 2, Rīgā.

3.3. Preces pasūta pa faksu vai elektroniski.

3.4. Preces piegāde un nodošana ekspluatācijā Piegādātājam jāveic:

3.4.1. ventilācijas tīrīšanas iekārtas (turpmāk – Iekārta) piegāde un nodošanu ekspluatācijā 4 (četru) nedēļu laikā no Līguma spēkā stāšanās brīža;

3.4.2. maināmo rezerves daļu piegāde 2 (divu) nedēļu laikā no pasūtījuma veikšanas dienas.
3.5. Preces piegādi Līguma 3.2. punktā noteiktajā piegādes vietā nodrošina Piegādātājs, izmantojot savu transportu un darbaspēku. Pasūtītājs pieņem Preci Piegādātāja pārstāvja klātbūtnē, par ko Puses sastāda un paraksta Aktu. Abpusēji parakstīts Akts ir pamats rēķina izrakstīšanai.

3.6. Ja, veicot Preces pieņemšanu, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu, kuru iesniedz Piegādātājam. Pasūtītājs defekta aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Piegādātājam defekta aktā norādītie trūkumi uz sava rēķina jānovērš defekta aktā norādītajā termiņā, kas nevar būt garāks par 5 (piecām) darba dienām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā.

3.7. Pasūtītājs paraksta Līguma 3.6.punktā norādīto Aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus un neatbilstības.

3.8. Defektu aktā norādītais trūkumu novēršanas termiņš nav uzskatāms par Līguma 3.4.punktā noteiktā termiņa pagarinājumu.

3.9. Katrā pasūtījumā Pasūtītājs norāda pasūtīto Preces veidu, daudzumu un nepieciešamo piegādes datumu. Pasūtījumu apjomus un veikšanas intervālus Pasūtītājs izvēlas pēc saviem ieskatiem.

4. Pušu tiesības un pienākumi
4.1. Piegādātājam ir pienākums:
4.1.1. piegādāt Preces atbilstoši tehniskās specifikācijas (Līguma pielikums Nr.1) prasībām un ražotāja noteiktajai komplektācijai;
4.1.2. veikt savlaicīgu Preču piegādi, saskaņā ar šī Līguma noteikumiem iepirkumā izteiktajam piedāvājumam;

4.1.3. piegādāt Preces ne dārgāk par Līguma pielikumā Nr.2 norādītajām cenām visā Līguma darbības laikā;

4.1.4. Preču piegādē ievērot visus Pasūtītāja norādījumus;

4.1.5. uz sava rēķina novērst defektu aktā norādītos vai garantijas laikā konstatētos trūkumus;

4.1.6. segt visus zaudējumus, kas radušies Pasūtītājam vai trešajām personām Piegādātāja nekvalitatīvi veikto Preču piegādes dēļ;

4.1.7. veikt Pasūtītāja darbinieku apmācību darbam ar Iekārtu. Pēc apmācības veikšanas Piegādātājs izsniedz apmācītajiem darbiniekiem Iekārtas ekspluatācijas apmācības sertifikātus;

4.1.8. iesniegt Pasūtītājam nepieciešamo informāciju par Iekārtas ekspluatācijas noteikumiem un citiem Iekārtas apkalpošanas noteikumiem, kā arī iesniegt Pasūtītājam Iekārtas lietošanas instrukciju latviešu valodā;

4.1.9. garantijas laikā veikt Iekārtas funkciju atbilstības testēšanu un elektrodrošības pārbaudes, kā arī Iekārtas tehnisko apkopi un remontu atbilstoši ražotāja noteiktajiem standartiem, Latvijas Republikā spēkā esošajiem normatīvajiem aktiem un Līguma noteikumiem;
4.1.10. ievērot citas Līgumā un tā pielikumos noteiktās prasības un Latvijas Republikas normatīvos aktus.
4.2. Piegādātājam ir tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;

4.2.2. saņemt samaksu par pienācīgi piegādātām Precēm saskaņā ar Līguma noteikumiem;
4.2.3. Līgumā noteiktos gadījumos saņemt no Pasūtītāja līgumsodu.
4.3. Pasūtītājam ir pienākums:
4.3.1. sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;

4.3.2. pieņemt Preces, kas piegādātas atbilstoši Līguma noteikumiem un Latvijas Republikā spēkā esošajiem normatīvajiem aktiem;

4.3.3. veikt Līgumā noteikto samaksu Piegādātājam par kvalitatīvu Līguma noteikumu izpildi. 
4.4. Pasūtītājam ir tiesības:
4.4.1. saņemt informāciju no Piegādātāja par Līguma izpildes gaitu un citiem Līguma izpildes jautājumiem;

4.4.2. neparakstīt Aktu un neapmaksāt Piegādātāja iesniegtos rēķinus līdz brīdim, kad Piegādātājs ir novērsis defektu aktā norādītos trūkumus;
4.4.3. Līgumā noteiktajos gadījumos saņemt līgumsodu, zaudējumu atlīdzību, kā arī vienpusēji izbeigt Līgumu;

4.4.4. atteikties pieņemt Preces, kuras piegādātas, neievērojot Līguma 3.2.punktā noteikto Preču piegādes vietu vai noteikto piegādes termiņu, saskaņā ar Līguma 3.4.punktu.
5. Pušu atbildība un domstarpību risināšanas kārtība

5.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.

5.2. Ja Pasūtītājs kavē Līguma 2.6.punktā noteikto maksājuma termiņu, Piegādātājam ir tiesības saņemt no Pasūtītāja līgumsodu 0,5% (nulle, komats, piecu procentu) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.

5.3. Par Līguma 3.4., 3.6.punktā un 6.3.punktā noteikto pienākumu izpildes kavējumu Pasūtītājam ir tiesības saņemt no Piegādātāja līgumsodu 0,5% (nulle, komats, piecu procentu) apmērā no Līguma summas, kas noteikta Līguma 2.2.punktā, par katru nokavēto dienu, bet ne vairāk kā 10% (desmit procenti) apmērā no Līguma summas.

5.4. Ja Piegādātājs nespēj piegādāt Līguma noteikumiem atbilstošas Preces vai atsakās piegādāt Preces par Līguma pielikumā Nr.2 noteiktām cenām, Pasūtītājam ir tiesības saņemt no Piegādātāja līgumsodu EUR 75,00 (septiņdesmit pieci euro un 00 centi) par katru nepiegādāto Preču pozīciju. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.

5.5. Līguma 8.5.punktā noteiktajā gadījumā Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.

5.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.

5.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
5.8. Visu risku attiecībā uz Iekārtas bojājumu vai bojāeju līdz Akta abpusējai parakstīšanai nes Piegādātājs. 
5.9. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
6. Garantijas

6.1. Piegādātājs nodrošina piegādātajai Iekārtai 24 (divdesmit četru) mēnešu garantiju no Iekārtas pieņemšanas brīža, saskaņā ar Līguma 3.4, 3.7.punktu.

6.2. Piegādātājs garantijas laikā nodrošina servisa inženiera palīdzību Pasūtītājam Iekārtas bojājuma gadījumā. Piegādātāja servisa inženierim jāierodas pie Pasūtītāja 1 (vienas) darba dienas laikā pēc Iekārtas bojājuma pieteikšanas brīža. Par Iekārtas bojājumiem Pasūtītājs informē Piegādātāju pa tālruni +371 26476815 vai e-pastu jorge.silva@controltech.lv. Piegādātāja servisa inženieris novērtē Iekārtas funkcionalitāti, sastāda defekta novērtēšanas aktu, kurā norāda bojājumu un nepieciešamās darbības.

6.3. Piegādātājs bez maksas veic Iekārtas remontu 5 (piecu) darba dienu laikā pēc Līguma 6.2.punktā noteiktā Pasūtītāja izsaukuma saņemšanas brīža. Ja Piegādātājs neveic Iekārtas remontu 5 (piecu) darba dienu laikā, Pasūtītājs ir tiesīgs rīkoties atbilstoši Līguma 8.5.punktā noteiktajam.
6.4. Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumus sedz vainīgā puse.
7. Nepārvaramas varas apstākļi
7.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

7.2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde, kā arī vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

7.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otra Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

7.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
8. Līguma spēkā esamība
8.1. Līgums stājas spēkā ar tā abpusējas parakstīšanas brīdi un ir spēkā 3 (trīs) gadus.
8.2. Ja jauna iepirkuma rezultāti attiecībā uz šī Līguma priekšmetu nav izsludināti Līguma darbības laikā, Puses var vienoties par Līguma darbības pagarinājumu līdz nākamā iepirkuma rezultātu izsludināšanai, ja šī Līguma kopējā summa nav izlietota.
8.3. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.

8.4. Piegādātājam ir tiesības vienpusēji izbeigt Līgumu, ja Pasūtītājs neveic rēķina apmaksu Līgumā noteiktajā termiņā, rakstveidā brīdinot Pasūtītāju vismaz 30 (trīsdesmit) dienas iepriekš.
8.5. Pasūtītājam ir tiesības nekavējoties vienpusēji izbeigt Līgumu attiecībā uz visām Līguma pielikumā Nr.1 norādītajām Preču pozīcijām, nosūtot rakstisku paziņojumu Piegādātājam, ja:

8.5.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

8.5.2. pret Piegādātāju ir uzsākta maksātnespējas procedūra, vai tā darbība ir apturēta;

8.5.3. Piegādātājs nepilda Līguma noteikumus;

8.5.4. Piegādātājam beidzies derīguma termiņš atļaujai, kas apliecina Piegādātāja tiesības pārdot Preces;
8.5.5. Piegādātājs nepiegādā Preci atbilstoši Līguma pielikumam Nr.1 un Pasūtītāja Preču piegāde un nodošana ekspluatācijā ir nokavēta vairāk kā 10 (desmit) dienas.

8.6. Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Puses nevienojas citādi.
9. Pušu pilnvarotās personas

9.1. Pasūtītāja pilnvarotā persona ir Vilmārs Liepiņš, Ventilācijas un kondicionēšanas sistēmu nodaļas vadītājs, tālr. +371 29485596, e-pasts: vilmars.liepins@aslimnica.lv. 

9.2. Piegādātāja pilnvarotā persona ir Jorge da Costa Silva (tālrunis: +371 26476815, e-pasts: jorge.silva@controltech.lv).

9.3. Pušu pilnvarotās personas ir tiesīgas risināt organizatoriskus jautājumus, kas saistīti ar Līguma izpildi, kā arī parakstīt Aktu, un Pasūtītāja pilnvarotā persona – arī defektu aktu. Pušu pilnvarotās personas nav tiesīgas veikt grozījumus Līgumā. 
10. Citi noteikumi

10.1. Visi Līguma pielikumi un grozījumi ir Līguma neatņemama sastāvdaļa. Līguma grozījumi ir spēkā tikai tad, kad tie izteikti rakstveidā un ir abpusēji parakstīti.
10.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.

10.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.

10.4. Ja Līguma darbības laikā notiek Puses reorganizācija, tās tiesības un pienākumus realizē saistību pārņēmējs.

10.5. Piegādātājs nevar nodot Līguma saistību izpildi trešajām personām bez Pasūtītāja iepriekšējas rakstiskas piekrišanas.

10.6. Visus strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja Puses nepanāk vienošanos sarunu ceļā, strīdi tiek risināti Latvijas Republikas tiesā.

10.7. Ja kāds no Līguma punktiem zaudē spēku, tas neietekmē pārējo Līguma punktu spēkā esamību. Šajā gadījumā Pušu pienākums ir piemērot šo Līgumu atbilstoši spēkā esošajiem normatīvajiem aktiem.
10.8. Pusēm ir pienākums nekavējoties informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.
10.9. Līgums sastādīts uz 7 (septiņām) lapām 2 (divos) eksemplāros. Katram Līguma eksemplāram pievienots pielikums Nr.1 „Tehniskā specifikācija ” uz 4 (četrām) lapām un pielikums Nr.2 „Finanšu piedāvājums” uz 2 (divām) lapām. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.
11. Pušu rekvizīti un paraksti

	11.1. PASŪTĪTĀJS

SIA ”Rīgas Austrumu klīniskā universitātes slimnīca”
Reģ. Nr. 40003951628

Adrese: Hipokrāta iela 2, Rīga, LV - 1038

Banka: AS Swedbank

Bankas kods HABALV22

Konta Nr. LV24HABA0001407045805

